title: Milvus
text: Milvus milvus
   †Milvus milvus fasciicauda
  Milvus migrans
  Milvus migrans lineatus
  Milvus migrans aegyptius
  
  Milvus ye un chenero d'aves rapinyaderas adintro d'a familia d'as accipitridas, subfamilia d'as milvinas, que se sole conoixer como «milans» u «milanos», pero que localment en qualques nuclios d'a comarca d'a Chacetania han por nombre «alforochos» y «alforrochos». O chenero contiene 2 especies seguntes a claseficación que tradicionalment se'n ha feito, todas naturals d'Eurasia y Africa, que usualment yeran devididas en 4 subespecies. Actualment a taxonomía dintro d'o chenero se troba subchecta a debat, y s'ha quiesto de manera recient claseficar-los en 4 especies deseparadas.
  
  Se'n conoix formas fósils que datan d'o pleistoceno, como la una que se trobó d'Israel, clamada scientificament Milvus pygmaeus.  En Aragón se i troban dos especies: Milvus milvus y Milvus migrans, as dos, aves muit frequents. As dos especies d'as nuestras latitutz se destinguen por a coloración, más vitarisca en M. milvus, en a que i predominan as colors royiscas en o cuerpo, y en os adultos se i manifiesta la cabeza grisa y una malla blanca prencipal en as plumas remeras d'a cara inferior d'as alas, mientres que en M. migrans a color cheneral d'o cuerpo, as alas y a cabeza ye marrón fusca quasi uniforme.
  
  Imáchens
  
  Vinclos externos 
  
  Milvinae
  Cheneros d'aus